Ерландия се състои от N града, както и M двупосочни пътища, свързващи един град с друг. Пътищата са построени по такъв начин, че от всеки град може да се стигне до всеки друг, минавайки по пътища. Между всяка двойка градове съществува най-много 1 път.

За съжаление на човеците, на всеки път се настани по едно Кафяво Същество. Всяко Кафяво Същество отделя определено множество от газове, които са отровни за хората. Науката в Ерландия е достатъчно развита и те вече знаят, че съществуват общо K различни газа и за всеки от тях вече е създадена противогазова маска. Капитализмът в Ерландия обаче също е развит и маските се продават. По-точно, всеки град продава определено множество от маски, които могат да се купуват, докато човек е в града.

Стилиян живее в град 1 и иска да посети приятелката си Даца в град N. В момента той няма никакви маски и не го интересува през колко градове ще трябва да мине, за да стигне до Даца. Това, което го интересува, е спестяването на пари и колко най-малко маски може да закупи, за да стигне от град 1 до град N.

Напишете програма, която отговаря на въпроса му.

**Вход**

От първия ред на файла **fart.in** се въвеждат N, M и K – броят градове, броят пътища и броят газове. Всеки от следващите N реда съдържа низ със дължина K, състоящ се от 0 и 1. Ако символът на позиция i и ред j e 1, то противогазова маска срещу газ i се продава в град j, а ако символът е 0 - маската не се продава. Всеки от следващите M реда съдържа две числа a и b, както и низ със дължина K, състоящ се от 0 и 1. Това означава, че има път от a до b, а низът описва кои газове е отделило Кафявото Същество по този път.

**Изход**

На единствения ред във файла **fart.out** отпечатайте 1 число: търсения минимален брой маски.

**Ограничения**

**Ограничение по време: 0.5 sec.**

**Ограничение по памет: 256 MB.**

**Примерен тест**

|  |  |
| --- | --- |
| **Вход (fart.in)** | **Изход (fart.out)** |
| 4 4 3  011  101  100  111  1 2 010  2 3 100  1 3 011  3 4 100 | 2 |

**Обяснение на примера**

В град 1 се продават маски за газове 2 и 3.  
В град 2 се продават маски за газове 1 и 3.  
В град 3 се продава маска за 1.  
В град 4 се продават маски за газове 1, 2 и 3.  
За Стилиян е най-оптимално да закупи маска за газ 2 в град 1 и да се придвижи до град 2 (по пътя между двата града се среща само газ 2). След това той закупува маска за газ 1 и се придвижва до град 3 (по пътя между двата града се среща само газ 1). След това той директно се придвижва до град 4, защото вече има маска за газ 1. Така той стига до град 4 само с 2 купени маски.  
Забележете, че пътят 1->3->4 e по-кратък, като дължина, но не е оптимален, защото трябва да се закупят 3 маски.